text stringlengths 1 366 | utterance_type stringclasses 2
values | dialect stringclasses 7
values | tokens int64 1 275 |
|---|---|---|---|
تصرُّف، Act، سواء بتصنّع حاجة أو بتطور حاجة. وعلى حسب بحث، هيقوده "هيروتاكا تاكيوشي" في "هارفارد بيزنس ريفيو"، الراجل دا هيدرس "تويوتا" لمدة 6 سنين، وهيزور فروعها في 11 دولة، ويعمل 220 "إنترفيو" مع موظفينها، من أقل عامل لحد الرئيس هيقابلهم، هنا، الباحث هيتفاجئ إن Tycoon عملاق زي "تويوتا" فروعها | Statement | Masri | 223 |
موجودة في 170 بلد، مشغّلة 300 ألف موظف، وقت البحث طبعًا، إلا إنك لو اخترت أي موظف فيها من أي مستوى، هتلاقيه تقريبًا عارف كل حاجة، كأنه Business شركة صغيرة في قرية، | Statement | Masri | 114 |
أو على حد تعبيره، "كل واحد فاهم شغل اللي حواليه." "تويوتا" هتعاني في بداياتها، زي كل شركات "اليابان"، من إن مكاتبها حجمها صغير، ودا هيجبر الموظفين من كل المستويات إن هما يتحشروا في أوضة واحدة، وإن كُلّه بيحضر الاجتماعات إجباري، ما فيش Meeting Room، هي Room! بس ما بدا ليهم | Statement | Khaleeji | 183 |
كضرورة، لقوا فيه فكرة عبقرية، "إيه يعني لمّا كل الموظفين يتشاركوا في العمليات الصغيرة؟ إيه يعني إمّا كل الموظفين يتشاركوا المعلومات، ويبقى معاهم الـBig Picture، الصورة الكاملة؟ ومع الوقت، يبدأوا يتشجّعوا، ويقولوا حلول ومقترحات." عشان كدا، حتى بعد ما تحولت "تويوتا" لـTycoon عملاق، فهي هتفضل محتفظة بنفس الثقافة. الباحث "... | Question | Khaleeji | 238 |
هيقول إنه عمره ما شاف في حياته اجتماع شركة فيه هذا الكم من البشر إلا في "تويوتا"! Meeting يعني الكل حاضر. وعلى حسب نائب الرئيس التنفيذي السابق لـ"تويوتا"، فمشاركة المعلومات بين موظفين "تويوتا" على كل مستوياتها، هتخلّيهم عاملين، يا عزيزي، زي الـNerve System، جهاز عصبي عملاق، تقريبًا كل خلية فيه | Statement | Khaleeji | 207 |
متصلة بالتانية، وبكدا، الابتكار والتطوير جوا "تويوتا" بقى مسئولية كل العُمّال، بغض النظر عن مراكزهم أو تعليمهم. وعلى حسب كلام "ماثيو إي. ماي" مؤلف كتاب "الحل الأنيق"، فـ"تويوتا" بتستقبل تقريبًا مليون فكرة جديدة كل سنة، أغلبها، يا عزيزي، واسمع دي، من عُمّال عاديين في الشركة، موظفينها بيقدّموا اقتراحات تطوير أكتر | Statement | Masri | 239 |
100 مرة من عُمّال الشركات الأمريكية المنافسة، صحيح طبعًا معظم الأفكار بسيطة، ومستحيل كلها تتطبّق، ولكن بشكل تراكمي، ومع الوقت، فانت أولًا، عندك موظفين متحمسين إن هما يشاركوا معاك أفكارهم، ثانيًا، الأفكار دي ممكن تستغلّها، مع الوقت، في إن انت تقفش فكرة، وتبني عليها حاجة، وتخلّي الشغل يتحسن. "معلش يا | Statement | Masri | 228 |
يعني، انت عايز تفهّمني إن كل العُمّال حضروا كل الاجتماعات؟ وكُلّها بتقترح؟ وكُلّها بتأدّي؟ يعني اقتراح قاله موظف أو عامل بسيط، هيعدّل على أفكار رئيس الشركة؟" انت بتعمل كدا ليه؟ بتتكلم كدا ليه؟ هه؟! "ما يا مش مصدّق اللي انت بتقوله، بصراحة!" انت ليه محسسني إن انت الـOwner بتاع "فيات" | Question | Masri | 223 |
وبتعدّل عليه؟ انت مالك انت؟! لأ، بأهزر معاك، يا عزيزي، براحتك. أنا أحب أسمع من الناس كُلّها، العمال كُلّها، يمكن تطلع يبقى عندك أفكار كويسة. خلّيني أقولّك إن على حسب كلام الباحث "هيروتاكا"، فـ"تويوتا" بتشجّع بشكل مُتعمَّد إنها تعمل Culture of Tesnsions يعني لازم يبقى فيه توتر يولّد أفكار، لدرجة | Question | Masri | 221 |
إن لو فيه موظف شايف حاجة أحسن من مدير، فممكن يتصرف من نفسه. سنة 1997، هيتطلب من "يوكيتوشي فونو" إنه يزوّد منافذ البيع في "الولايات المتحدة"، ورغم تأكيد مديرينه على هذا الـOrder والأمر، إلا إنه لاحظ إن المنافذ اللي موجودة منافستها شديدة، لو زوّد عليها أكتر، فالمنافسة هتتحول لعداوات، جايز | Statement | Khaleeji | 203 |
تدمر سمعة "تويوتا"، وقتها، يا عزيزي، "فونو" هيتجاهل هذا القرار، و"تويوتا" هتقدّره على دا جدًا لمّا تشوف النتايج، لأنه كان جوا المطبخ وشاف الوضع أحسن من المديرين. ودا اسمه Nemawashi، أهم مبادئ نظام "تويوتا"، نظام عبقري مستني إن الفرصة تجيله، عشان ينوّر أكتر، والفرصة هتيجي في أواخر الخمسينات. مع تعافي | Statement | Khaleeji | 222 |
"اليابان" من الحرب، ورجوع نمو اقتصادها مرة تانية، هتعلن الحكومة اليابانية وقتها عن مشروع السيارة الوطنية، The Publica، وهتطلب من "تويوتا" تصنيع عربية للعائلات اليابانية، "عايزين نتمدد بقى، ونروّق على الناس بعد الحرب." وبالفعل، تتحمس "تويوتا" وبتنتج الـToyota Publica، سيارة الجماهير، اللي بتنزل سنة 1961 بسعر يناسب جميع ... | Statement | Levantine | 226 |
اليابانية. المشكلة، يا عزيزي، إن Publica كدا، زي ما تقول، كانت Basic، Basic أوي، يعني ما فيهاش أي حاجة مميزة، 4 فِرَد في "كابينة" على الهوا، فدا خلّاها شوية مش أد طموح الناس، "هو يعني عشان احنا لسة خارجين من الحرب ومضحوك علينا، تدّونا أي حاجة وتقولولنا عربية! فين الـPower | Statement | Masri | 185 |
والسماعات والـSound System؟! فين الكراسي اللي بتسخن؟!" في الوقت دا، "تويوتا" كان عندها اختيار إنها تقول، "اطبخي يا جارية، كلّف يا سيدي! مش الحكومة طلبت عربية واتعملت؟ ما توجعوش دماغ أبونا بقى! مالنا احنا تعجب الناس ولّا ما تعجبهومش؟!" ولكن، يا عزيزي، "تويوتا"، اللي بأحكيلك عنها من أول الحلقة، مميزة | Question | Khaleeji | 218 |
في نقطة مهمة جدًا فارقاها عن أي شركة أمريكية، إنها بتسمع بإنصات للتجار، ما بتتجاهلش أي معلومة، فلو الناس مش حابة العربية فعلًا، إذًا، لازم تتغير. "تاتسو هاسيجاوا" اللي كان واحد من أكبر مهندسين التصميم في "تويوتا"، وقبلها كان بيصمم طيارات الجيش الياباني، قالّك، "بس، احنا نفكّنا من Publica دي | Statement | Masri | 213 |
خالص." وصمم أول جيل من سيارات الـ"كورولا"، سنة كام؟ سنة 1966. "تاتسو هاسيجاوا" طبّق ببساطة شديدة مبادئ "تويوتا"، على أول مشكلة قابلته، "بصوا، احنا هنقسّم المشكلة لنقط صغيرة، ونجرب نحسّنها واحدة ورا التانية، واحدة ورا التانية." وكالعادة، هذا التحسين هيتحول إلى System. "هاسيجاوا" صمم الـ"كورولا" وفقًا لمبدأ 80 نقطة أو | Question | Khaleeji | 228 |
أكتر، ودا ببساطة معناه إننا لو هنقيّم العربيات من 1 لـ100، بالنقط يعني، فالـ"كورولا" هتبقى 80 أو أزيَد شوية، "مش لازم تبقى عربية تجيبلي الـ100% بس برضه، مش لازم تبقى Basic وناجحة بنُص الدرجة، يعني التحسين، هنحسّن شوية بشوية." قوة التحسين المستمرة دي مش بس خلّت العربية تعدّي الـPublica، دي | Statement | Masri | 208 |
بقت كمان رمز لـ"تويوتا"، كتير من الناس، يا عزيزي، فاكرين إن "تويوتا كورولا" دا اسم شركة العربيات، زي "أحمد السقا" كدا، اسم على بعضه، مش إنه Model من العربيات اللي بتعملها "تويوتا". العربية دي هي أكتر عربية اتباعت في التاريخ، اتباع منها أكتر من 50 مليون نسخة في العالم، تقريبًا، | Statement | Masri | 199 |
يا عزيزي، "تويوتا" بتبيع عربية "كورولا" كل 37 ثانية. - "إيه؟!" - شُفت اندهاشك دا؟ باعوا فيه 3 عربيات! الـ"تويوتا كورولا" نجحت لأنها عربية جدعة، عمرها طويل وبتشيل صاحبها، تقدر تعيش أكتر من 400 ألف كيلو، واسألوا "محمد خميس"! بحلول الستينيات، نظام "تويوتا" في الإنتاج الـTPS، تحول لفلسفة ليها وزنها | Question | Khaleeji | 223 |
بتنفّذها "تويوتا"، وبتعلمها لكل الموردين بتوعها، ومع ذلك، كان لسة نظام "تويوتا" نظام محلي، موجود في مصانع "تويوتا" بس. "، أنا عندي سؤال. على حسب الظروف اللي انت حكيتها دي، يبدو من هنا إن كانت لسة بلد صغننة ضعيفة، يمكن تكون منتجاتها مش أعلى Qualities. ليه بقى هي كانت بتبيع | Statement | Masri | 197 |
عربياتها للمواطن الأوروبي والأمريكي، اللي، ما شاء الله، تبارك الله، كان معاه فلوس؟ وبيشتري حاجات غالية؟" الحقيقة، يا عزيزي، سنة 1973 حصل إيه؟ حرب أكتوبر. "، انت جاي تهزر معايا؟! إيه علاقة حرب أكتوبر باللي احنا بنتكلم فيه؟!" بسبب حرب أكتوبر العالم كله من ناحية العربيات والبنزين اللي بيشغّل العربيات، | Question | Iraqi | 224 |
بقى على باب الله، العربيات الأمريكاني كانت بتستهلك بنزين بكميات رهيبة. وقتها، الدول العربية اللي عندها نفط، هتمنع تصدير البترول لـ"أوروبا" و"أمريكا"، في خطوة ضغط ومساندة لـ"مصر"، في الحرب ضد "إسرائيل" اللي بتاخد معونة من "أوروبا" و"أمريكا". خلّيني أقولّك إن قبل 73 كمان، العالم كان عنده أزمة اقتصادية، وفيه مشروع | Statement | Masri | 229 |
ركود نونّة كدا لسة هيكبر ويبلعنا، فجه قرار حظر البترول دا عشان يقفل الـGame، سعر البترول قبل الحرب كان أقل من 3 دولار للبرميل، وبعدها، يا عزيزي، عدّى الـ10 دولار، البترول للاقتصاد عامل زي الميّه بالنسبة للإنسان، لحد دلوقتي يعني، وارتفاع سعر البترول معناه ارتفاع تكلفة الوقود، وارتفاع سعر الوقود | Statement | Masri | 208 |
معناه ارتفاع تكلفة المواصلات والأكل والشرب والمعيشة، لأن أي أكل وأي شرب وأي حاجة محتاجة تتحرك من هنا لهنا. محطات الوقود في "أوروبا" و"أمريكا" وقّفت شغل، لأن خلاص، ما بقاش فيه بنزين! لكن بقى، مصائب قوم عند قوم...! صحيح الناس ما بقاش معاها فلوس تشتري العربيات الأمريكية الضخمة، الـ"هامرات" بقى | Statement | Masri | 217 |
والـ"فوردات" والـGMC، حتى اللي معاه فلوس، ما عادش قادر يدفعلها بنزين. هنا، يا عزيزي، تظهرلنا العربيات الياباني الموفرة في البنزين والرخيصة في سعرها، زي "هوندا" و"داتسون"، ولكن "تويوتا" هنا بتستفيد استفادة أكبر، بسبب المبدأ اللي قُلنا عليه في الأول، الإنتاج المرتبط بإيه؟ الطلب. مش أي إنتاج وخلاص. مصانع "تويوتا" في | Question | Masri | 231 |
فترة قليلة جدًا هتحاول إنها تركّز على العربيات اللي محتاجها الأمريكان والأوروبيين في أزمتهم، وبالفعل، الطلب على العربيات دي بيزيد، لدرجة خلّت "فورد" نفسهم، اللي ما لهومش منافس، و"كرايزلر" و"جنرال موتورز" وغيرهم، ييجي عليهم الوقت وهما اللي يقلّدوا "تويوتا"! ويظهر هنا عصر العربيات الموفرة للبنزين. مش بس كدا، يا عزيزي، | Statement | Masri | 240 |
نظام "تويوتا" في التصنيع هتستخدمه الشركات الأوروبية والأمريكية، عشان يييجي وقت والشركة اللي من 30 سنة بس كانت بتحاول تتعلم من "فورد"، تعلّم الأستاذ الأمريكاني وتدّيله درس في الإنتاج. وبعد سنين من النجاح المحلي والعالمي، تحولت "تويوتا"، على حسب تعبير "هيروتاكا تاكيوشي"، من Underdog محلي إلى Dominant عالمي، "احنا كـ | Statement | Khaleeji | 214 |
عملنا الميكروباصات وعربيات النقل والسيارات العائلية، لبّينا احتياجات طبقات الشعب الكادحة، ملح الأرض اتراضى. نخش بقى على الناس الأغنيا اللي معاهم فلوس، نخش بقى سوق السيارات الأكثر رفاهية." وهنا، يا عزيزي، تظهر سيارة الـ"لكزس"، الفرع الغني في عيلة "تويوتا"، اللي تنزل السوق سنة 1989، وفي ظرف 3 سنين بس مبيعاتها | Statement | Masri | 225 |
بتعدّي BMW و"كاديلاك" و"مرسيدس بنز" في "أمريكا"، "أمريكا" اللي هي أكبر سوق سيارات في العالم، "تويوتا"، يا عزيزي، تفوقت على نفسها في هذا السوق الصعب الكبير. نجاح "تويوتا" هيستمر لمدة 19 سنة، وهيشجع "تويوتا" إنها تطبّق سنة 2007 حكمة أحد رؤسائها، "هيروشي أوكودا"، | Statement | Khaleeji | 197 |
الحكمة اللي بتقول، لمّا الـBusiness، يا عزيزي، يكون كويس، دا وقت التطوير، مش وقت ثبات، ودا بالإعلان عن خطة نمو طموحة، طموحة وناجحة لدرجة إن الـMedia هتسميها Aggressive Plan، "تويوتا" أعلنت إنها هتبيع 10.4 مليون عربية، رقم قياسي في عالم السيارات. سنة 2008، خلّيني أقولّك إن "تويوتا" هتكون أكبر علامة | Statement | Masri | 210 |
تجارية للسيارات في العالم، هتتجاوز GM، "جنرال موتورز"، بس، يا عزيزي، رقم 2008 دا مش بيفكرك بحاجة؟ "طبعًا يا ، ومين ينسى؟! | Question | Masri | 93 |
بطولة التانية مع المنتخب." يا عزيزي، كان هناك حدث أكبر شوية من بطولة "أفريقيا"، أكبر أزمة اقتصادية هذا القرن. أزمة اقتصادية مرعبة هتبدأ في "أمريكا" وتتحرك بتأثير قطع الدومينو عشان تسمّع في كل اقتصادات العالم، و"تويوتا" طبعًا مش هتكون استثناء من الضرر دا. سنة 2009، بسبب الأزمة، الشركة هيحصلّها أول | Statement | Masri | 213 |
خسارة ليها من وقت الحرب الكورية سنة 1950. دا، يا عزيزي، حصل في عز توسُّع خطتها الطموحة، بس المرادي ما فيش حرب تنقذ الشركة! "ياه يا ! دا الرأسمالية دي جشعة!" مبيعات "تويوتا" انخفضت بنسبة 15% والشركة كمان سعرها في البورصة انخفض أكتر من 30%، وأسعار الشركة كمان انخفض سعرها | Statement | Masri | 192 |
30%. "طبعًا هنا يا الشركة ما سمّتش على العُمّال لا Circle وMeeting وكلنا وبنسمع كلام بعضينا، يلّا، Cuts، اقطعلي، عايز أشوف أرزاق بتتقطّع! عايز أشوف قفص عيش بيتقطِع قُدّامي!" خلّيني، يا عزيزي، أفكرك، يا أهوج، وأقولّك، "تويوتا" كانت بتهتم بالعامل على حساب العميل، فاكر؟ لأن العامل مُكلِّف أكتر، "إن يبقى | Question | Masri | 222 |
عندي عامل كويس ملتزم معايا، موجود عندي من زمان، عنده خبرة ومعرفة بالشغل، أهم بكتير من إن يبقى عندي عميل يجيلي مرة ويمشي." "تويوتا" كانت دايمًا ملتزمة بمبدأ الـLong-Term Employment، بشكل براجماتي بحت، "أنا مش هأستثمر في العامل طول السنين دي كُلّها، وأسيبه." لمّا حصلت أزمة "النمور الآسيوية" سنة 97، | Statement | Masri | 209 |
وفروع "تويوتا" في "آسيا" عدّت بمشكلة مالية، فرع "تويوتا" في "تايلاند" استحمل لوحده 4 سنين كاملة من الخسارة، بدون أي Job Cuts، | Statement | Masri | 88 |
وقتها، هيقول الرئيس "هيروشي أوكودا"، القرار دا، يا عزيزي، كلّف "تويوتا" خسارة كبيرة، تصنيفهم الائتماني انخفض، فبقى تكلفة اقتراضهم أعلى، ولكنهم فضلوا ماشيين على نفس المبدأ، وما مشّوش أي عامل. وفي ذروة الأزمة الاقتصادية بتاعة 2008، هيرفض San Antonio Truck Plant التابع لـ"تويوتا" إنه يسرّح 2000 عامل، "تويوتا" هتعملّهم برا... | Statement | Masri | 232 |
للتدريب جنب الشغل، عشان تطوير المهارات بتاعتهم ما يقفش، ودا هيشجع العامل إنه يتطوع للشغل بنفسه أكتر وأكتر، لأنهم اقتنعوا إن هما استثمار للشركة، ومش سهل إن هما يتبدّلوا. "تويوتا" مش بس هتتعرّض لاختبارات بسبب الحرب العالمية والأزمة المالية، ولكن أحيانًا هتتعرّض لاختبارات من جوا الشركة نفسها، وتحديدًا، في قلب | Statement | Khaleeji | 230 |
الثقافة، الثقافة اللي مصممة إنها تتجنب الأخطاء بأي تمن. ولكن الأخطاء تيجي تشوف شوية ضغط، تقولّك، "احنا نقعد هنا بقى! احنا نتكاثر هنا!" الضغط بيئة خصبة لتكاثر الأخطاء. في 2009، بعض مُلّاك العربيات في "أمريكا"، اتقدّموا بشكاوي إن العربية سرعتها بتزيد لوحدها، "أبقى ماشي محترم، ألاقي نفسي واخد غرزة لوحدي | Statement | Masri | 230 |
واتلقطت رادار!" عيب صناعة خطير جدًا، هيخلّي الشركة تستدعي أكتر من 10 مليون عربية من جميع أنحاء العالم، فضيحة خلّت ثقة الناس في "تويوتا" تتهزّ، ويطلع رئيس الشركة بنفسه يعتذر عن الحوادث، وتضطر الشركة إنها تدفع مليارات كتعويض للضحايا. بعدها، في 2011، أرباح "تويوتا" هتنهار بأكتر من 70%، بسبب "تسونامي" | Statement | Masri | 224 |
اللي مسح بعض مصانع "تويوتا"، ومصانع موردين قطع غيار ليها في "اليابان"، اتشالوا من على وش الأرض! كان عندك مصنع امبارح، النهاردة، ما فيش حاجة خلاص! "إيه؟! المصنع فين؟!" ابقى اسأل الإعصار بقى! ابقى اسأل "مدام "! الكارثة دي عطّلت إنتاج السيارات بشكل كبير، لسة الشركة بتتعافى، ويعدّي 4 سنين، | Question | Khaleeji | 205 |
فجأة، يتم اكتشاف عيب خطير في الـAirbags بتاعتها، يجبرها إنها تسترجع ملايين العربيات حوالين العالم، | Statement | Masri | 68 |
اللي حصل في 2016، في ما يُوصَف بإنه، "أكبر مرة في تاريخ اللي تم استدعاء عربيات عشان الـSafety." | Statement | Khaleeji | 59 |
طب، خلّيكي عندك، هأكمّل الموضوع دا. أفندم، فيه حاجة؟ البيتزا بتاعة حضرتك يا فندم. بيتزا إيه؟ أنا ما طلبتش بيتزا! وبعدين، انت ازاي دخلت هنا؟! هو إيه اللي بيحصل هنا؟ عيد ميلاد. وبعدين، انت مالك انت؟ ما حدش طلب بيتزا هنا! يلّا، اتكل على الله. عيد ميلاد؟! عليا أنا؟! إيه | Question | Khaleeji | 212 |
اللي انتم لابسينه دا؟ قناع بقى وحاجات غريبة! انتم ماسونية، صح؟ لأ، دا انت زوّدتها أوي. أنا هأكلم المطعم. آه! ما انتم متحكّمين في العالم بقى، تقدر ترفدني. دا مش بعيد المدير "فوزي" المبعجر دا يكون معاكم! عمومًا، حسبي الله ونعم الوكيل فيكم! انت بتقول إيه؟! يا ابني، نتحكم في | Question | Iraqi | 208 |
العالم ازاي؟ أنا مش عارف أقفل بُقّك! قاعدين انتم تاكلوا أيتام، وتضربوا أرامل، وتطلبوا بيتزا "ستافت كراست"! انتم خربانة معاكم! انت اتجننت يا ابني؟! مطعم إيه؟! أنا هأكلم البوليس! كلم البوليس. ما انتم متحكّمين في حكومات العالم! مش انتم اللي عملتم 11 سبمتبر، عشان تلبّسوها في العرب؟ هه؟ عرب إيه | Question | Masri | 223 |
يا حبيبي؟ أنا من "الدقي". اللهم طوّلك يا روح! يا رب صبّرني! بتدعي ربنا؟! لا يا أخويا، العب غيرها! أنا عارف كويس أوي إن انتم بتعبدوا الشيطان، ما لكومش مِلّة! بترشّوا حاجات في الهوا، هه؟ بتخلّوا الناس متخلفين. أيوة، احنا، آه، أيوة. ما تشمّش هوا بقى، هه! بأقولّك إيه يا | Question | Khaleeji | 208 |
باشا، شكلك راجل مَنضَف، وأنا، بصراحة، بأقبض ملاليم، مش انتم بتدّوا فلوس وشهرة للفنانين والناس المهمة في المجتمع؟ أنضم ليكم ازاي؟ مَنضَف؟ إيه كلام الزرايب دا؟! ثم انت بقى فنان وذو أهمية؟ لا، بس أعجبك والله. ولا، أنا مش طايقك، امشي اطلع برّة! | Question | Masri | 190 |
امشي اطلع برّة! صحيح، انتم بتاكلوا أطفال؟ | Question | Masri | 34 |
لا يا حبيبي، احنا بناكل بيتزا. هات البيتزا. حسابك كام؟ عزيزي المشاهد، السلام عليكم ورحمة الله وبركاته، أهلًا بكم في حلقة جديدة، من برنامج "الدحّيح"! لو سألتك إيه العامل المُشترَك اللي ممكن يجمع الموسيقار النمساوي "موتزارت" وأول رئيس أمريكي، "جورج واشنطن"، والشيخ المصري الأزهري "محمد عبده"؟ هترُدّ تقول إيه؟ الحقيقة، | Question | Masri | 236 |
يا عزيزي، اللي بيجمع كُلّ دُول هو إنهم كانوا أعضاء في أشهر منظمة سرّية في التاريخ، "الماسونية". أكيد، يا عزيزي، سمعت عن الماسونية، ولكن بأشكال مختلفة، يعني، ممكن تكون من اللي خدوا الموضوع من على الوش كدا، منظمة سرّية، أخوية عالمية، رموزها وأفكارها غريبة، غالبًا، بيحكمهم "إياد نصّار"! واكتفيت بهذا | Statement | Masri | 214 |
التصور، وكبّرت دماغك من الموضوع. ممكن تبقى من الناس اللي شايفة الماسونية واحدة من أخطر أدوات الشر في العالم، منظمة بتحاول تخرّب مؤسسات الدول وتسيطر على الحكومات، عن طريق صناعة الفوضى، عشان تحقق أهداف غامضة، وغالبًا برضه، بيحكمهم "إياد نصّار"! واحنا، يا عزيزي، بنتكلم عن الماسونية، فاحنا بنتكلم على واحدة | Statement | Masri | 219 |
من أكثر الجماعات المثيرة للجدل في التاريخ، فخلّيني، يا عزيزي، أحسملك موضوع الماسونية دا. طبعًا، يا عزيزي، أنا بأحسمش في حاجة، ولكن يعني، أول الحلقة وتشويق وكدا. الملامح الأولى للماسونية بدأت تظهر في العصر القوطي المتأخر، لو ما تعرفش، يا عزيزي، العصر القوطي المتأخر، | Question | Khaleeji | 192 |
فهو جاي بعد العصر القوطي المبكر. عزيزي المشاهد، العصر القوطي المتأخر دا كان بين القرن الـ13 والقرن الـ16، دا العصر اللي بدأت تظهر فيه ملامح نهضة "أوروبا" الحديثة، واحد من أهم ملامح النهضة دي كانت نهضة البُنا، أنا بأسمّيها النهضة المقاولاتية! في الوقت دا، "أوروبا" بدأت تشوف عمارة مذهلة، عمارة | Statement | Iraqi | 205 |
العصر القوطي، لحد النهاردة، يا عزيزي، بنشوف مثلًا شكل العمارة دي في كاتدرائية "نوتردام" في "باريس"، فاكر؟ اللي اتحرقت. أو كاتدرائية "كانتربري" في "لندن". بناء مذهل، أبراج ضخمة، قاعات عظيمة، بوابات مهيبة، دا، يا عزيزي، في عصره كان ثورة في العمارة. الموضوع دا، يا عزيزي، خلّى كثير من البنّائين يتحولوا | Question | Masri | 218 |
إلى Public Figures، يبقى فيه، يا عزيزي، الـ"عثمان أحمد عثمان" بتاعهم، والـ"محمد عبد البر" بتاعهم! كانوا مشهورين في المجتمعات بتاعتهم. خلّي بالك، يا عزيزي، في هذه الفترة احنا بنتكلم على كلمة "بنّائين" مش المقصود بيهم خالص العُمّال الغلابة اللي بيرصوا الطوب فوق بعضه، احنا بنتكلم عن ناس بتطور هندسة البناء، | Statement | Iraqi | 213 |
ناس فاهمة في الرياضيات بأغلب فروعها، وأحيانًا، بيكون كمان فاهمين في الفيزيا. عندك منهم اللي بيبنوا بالطوب، واللي بيعملوا تشكيلات الإزاز، واللي بينحتوا التماثيل، كل دا، يا عزيزي، خلّي البنّائين صفوة في المجتمع الأوروبي وقتها. مع الوقت، يا عزيزي، واحدة واحدة، بدأ هؤلاء البنّائين يعملوا تجمعات أو أخويات، عملوا Group | Statement | Masri | 232 |
على الـ"فيسبوك"! وكانوا بيناقشوا في هذه الأخويات أمورهم وبينظموا مصالحهم، الجلسات والتجمعات دي لم تكُن مجرد قعدات شاي ودردشة، لأ، دي بدأت تتحول لمدارس تخص المهنة، المعلّمين الكبار بينقلوا خبراتهم وأفكارهم للصغيرين. هنا، يا عزيزي، بتظهر علاقة السيد والصانع. كمان، يا عزيزي، لمّا تيجي تفكر في مهنة البناء دي، تجد | Statement | Masri | 229 |
إن هي مهنة فيها خطورة، السقف بتاعك ممكن ينهار، ممكن لو عندك عامل، يُقَع من فوق سقّالة، حَجَر واحد بيقع، ممكن يدمر حياة الإنسان اللي شغّال في المهنة دي، ويدمر حياة أسرته. عشان كدا، مع الوقت، ظهر نوع من أنواع التكافل الاجتماعي بينهم، حصل تعاون بين البنّايين وبعض، لو حد | Statement | Masri | 197 |
مثلًا تعرّض لإصابة أو ظرف صعب، زمايله بيتجمّعوا ويساعدوه، لو حد فيهم توفَّى، صحابه بيصرفوا على عيلته. التكافل دا، يا عزيزي، لم يكن موجود قبل كدا، ما يشبه نقابة، أصحاب نفس المهنة بيساعدوا بعض، فبالتالي، الأنظار كُلّها التفتت ليهم، وزاد تقدير المجتمعات الأوروبية للبنّائين. كمان، يا عزيزي، اللي ابتدا يميز | Statement | Khaleeji | 227 |
الأخويات والتجمعات دي الـ"سوكسيه" اللي بيحبه كُلّ الرجالة، مش بينجحوا في إن هما طبعًا يحافظوا عليه، بس بيحبوا فكرته، اللغة السرّية، المصطلحات والرموز، اللي ما حدش بيفهمها غيرهم. عزيزي، بُص في عينيا واعترف، لمّا تبص للقهوجي وهو بيقول، "واحدة حَصى ميزة سُكّر بوسطة." ولو إسكندراني، هيقول: "في الميزو." مش بتحس | Statement | Masri | 235 |
كدا إنه فيه Privilege معيّن، "أنا فاهم الراجل دا بيقول إيه. وأنا أقدر أتكلم مع الراجل دا بلغة، مراتي ما تعرفش عنها حاجة." مع إن الموضوع في الآخر كُبّاية حِلبة، عادي. ما بتحسش برضه، يا عزيزي، بنفس الحاجة، لمّا تروح محل كشري، تقولّه، "أنا عايز واحد شبح سوبر لوكس، زيادة | Statement | Masri | 196 |
ورد"؟ البنّائين هما كمان كان عندهم مصطلحات ورموز، ما حدش بيفهمها غيرهم. البنّائين في العصر القوطي دا كان عندهم تركيبات ولغوة شَبَه دي، رموزهم ومصطلحاتهم، ما حدش بيفهمها غيرهم. ببساطة، احنا أمام مجموعة متميزة في المجتمع، الواحد يبُصلهم بانبهار، ويتمنى ابنه لمّا يكبر، يطلع منهم. الوضع المتفرد دا للبنّائين خلّاهم | Question | Iraqi | 237 |
ينافسوا نفوذ الدولة والمَلِك، فلمّا قررت سُلطات "إنجلترا" مثلًا إنها تنظّم بنفسها جمعيات البناء دي، وتكون تحت سُلطتهم وتعملّهم نقابة خاصة بيهم، بدل الأخويات اللي منتشرة دي، بيرفض، يا عزيزي، البنّائين إن هما يتحطوا تحت مظلة مش هما اللي عاملينها، وبيبان فخرهم بالتنظيم اللي عملوه بنفسهم، "احنا أحرار." من هنا، | Statement | Masri | 236 |
يا عزيزي، بييجي لقب الـFreemasons، "الماسونيين الأحرار." ودا تحوير للفظ الأصلي، Freestone، "البنّائين الأحرار". جزء من حريتهم كان رفض الانضمام للاتحاد اللي عملته الدولة، قرروا إن هما يتمسّكوا بتنظيمهم. ولكن، يا عزيزي، الزمن ما بيسيبش حاجة على حالها. مع بداية القرن الـ16، بيبدأ العصر القوطي في الانتهاء، وبيقلّ الاهتمام ... | Statement | Khaleeji | 226 |
بالبُنا، كتير من البنّائين بيسيبوا الشغلانة بعد ركودها، ويبدأوا يدوّروا على شغلانات تانية، والجمعيات الخاصة بالبنّائين اللي فضلت لسنين طويلة رمز، ومحل إعجاب وتقدير من المجتمع، تبدأ تعاني من قِلّة الأعضاء، وعشان تحافظ على وجودها واستمرارها، بدأت تقبل عضويات من ناس مش شغالين أصلًا في مهنة البُنا، عضويات شرفية كدا، | Statement | Masri | 224 |
"ادفع، وخُد كارنيه! تعالى، احنا الـFreemasons اللي عندنا تاريخ وعلى قديمه." العضويات دي بدأت تنتشر لمّا رجال المجتمع بدأوا يقبلوا عليها، الصفوة بقوا شايفين فيها نوع من أنواع الوجاهة الاجتماعية، زي مثلًا، الناس اللي كانت بتدفع فلوس في ألقاب زي البهوية والباشاوية. على مدار قرنين، الجمعيات اللي شكّلها البنّايين الأحرار | Statement | Masri | 227 |
هتستمر وهتزدهر، ولكن بقى من غير بنّايين حقيقيين أصلًا. تروحي يا أيام، وتيجي يا أيام، ونوصل للقرن الـ18، تروح "أوروبا"، وتيجي "أوروبا"، ونخش عصر التنوير. حيث بقى الاهتمام بالعِلم والمنطق، وقتها، المتعلمين الإنجليز هيبقوا عايزين ما يُسمّى بالـOrganized Setting، بيئة منظمة يقدروا يناقشوا فيها أفكارهم، ويحسوا بالتضامن، احن... | Statement | Masri | 241 |
التنوير بقى، وهنا، ما فيش أحسن من جمعيات البنّائين اللي لسة محتفظة بمعاني الأخوية والتضامن. وقتها، يا عزيزي، جوا جمعيات البنّائين دي هيبدأ الكلام يتراجع عن العمارة، اللي هي بادية أساسًا عشانها، وتبدأ تطلع أفكار خاصة بالتنوير وزمن التنوير، أفكار زي حرية الفكر وحرية الضمير وازاي نطبّق العدالة والمساواة قُصاد | Statement | Khaleeji | 221 |
سُلطات زي سُلطة الدولة والكنيسة. متخيل، يا عزيزي، دي كانت جمعية كل اللي بيشغلها في الحياة الأسمنت الأبيض أحسن ولّا الأسمنت البورتلاندي؟ الاجتماعات، يا عزيزي، أصبحت اجتماعات تنويرية. سنة 1717، بتاخد الماسونية أول خطواتها عشان تكون تنظيم حقيقي وقوي، وليست منظمة شرفية، دا بيحصل لمّا 4 من أخويات أو جمعيات | Question | Masri | 220 |
بيندمجوا وبيؤسسوا أول مَحفَل ماسوني، هنا، يا عزيزي، بيتكتب دستور الماسونية، وأهم مبادئه، حرية الفكر والضمير، السعي وراء تحقيق السعادة، المساواة في الحقوق، وعدم التمييز العِرقي أو الديني أو العقائدي. نقدر نقول، يا عزيزي، إن لحظة الاندماج وإعلان الدستور دي هي اللحظة اللي تحولت فيها أخويات البنّائين إلى الأبد من | Statement | Masri | 219 |
جمعيات مهنية لمنظمات ما لهاش أي علاقة بمهنة البناء. وفي الوقت اللي "أوروربا" بتودّع فيه سيطرة الكنيسة، بتظهر الماسونية كمَحفَل شَبَه الكنيسة، ليه طقوس زيها، وله أعضاء رابطة شِبه روحية، بتساعد الضعيف، ولكنها، بالرغم من كل دا، مش كيان ديني، وإنما كيان بيقدّم نفسه على إنه بيشجع العلم والعقل والحرية، | Statement | Masri | 219 |
ومحافظين برضه على فكرة التضامن بين الأفراد والجماعة، دا مهم، يا عزيزي، لأن الشكل اللي الناس بتتكلم عنه عن الماسونية النهاردة مختلف تمامًا عن البدايات، على الأقل، أول كام 100 سنة. في الوقت دا، المنظر كان فخيم، ومع الوقت، بدأ يجيب أتباع أكتر وأكتر، وبقت حاجة الناس تتفشخر بيها، إن | Statement | Masri | 196 |
انت منتمي للماسونيين الأحرار. هنا، يا عزيزي، الماسونية هتنتشر في كل "أوروبا"، وكل دولة هتحتاجها، ولكن بشكل مختلف، مثلًا، عندك الجزء البروتستانتي من "أوروبا"، أتباعه رفضوا سُلطة الكنيسة الكاثوليكية، فكان الجزء البروتستانتي دا بالنسباله حاجة عظيمة جدًا إنه يظهرلنا تنظيم أول مبدأ من مبادئه هو حرية الفكر والضمير، فتلاقي من | Statement | Iraqi | 236 |
ضمن المنضمين للماسونية، واحد زي "فريدريك التاني"، إمبراطور "ألمانيا"، و"جوستاف التالت"، إمبراطور "السويد". وخلال نُص القرن، لمّا نوصل لسنة 1789، بنلاقي إنه في "باريس" لوحدها، هناك ما يعادل 630 مَحفَل ماسوني. "يا ساتر يا رب، يا ! ، معلش، أنا عندي سؤال، خجلان إني أسأله. اشمعنى، دونًا عن بقية السنين، | Statement | Masri | 218 |
ودونًا عن بقية الأوقات، اخترت 1789؟" عزيزي المشاهد الجميل، انت متابع قديم لهذا البرنامج، وعارف كويس أوي اللي حصل سنة 1789، اللي حصل، يا عزيزي، كان الثورة الفرنسية. كتير، يا عزيزي، من قادة الثورة الفرنسية كانوا أعضاء في المحافل الماسونية، الزعماء دُول انخرطوا في الثورة الفرنسية، عشان اتأثروا بكلام مفكرين | Question | Khaleeji | 206 |
سياسيين عن سيادة الشعب، زي مثلًا، "مونتسكيو"، اللي كان برضه من النشطاء في المحافل الماسونية، كان ناشط ماسوني. عشان كدا، كان طبيعي جدًا إن لمّا تتشكل الجمعية التأسيسية اللي بدأت تنظّم التشريعات والقوانين، بعد انهيار المَلَكية، وقيام الجمهورية الفرنسية، هنلاقي حوالي 300 من أعضاء الجمعية التأسيسية دي ماسونيين. "الله أكبر!... | Statement | Masri | 221 |
الكلام دا، يا عزيزي، خلّى أعداء الثورة الفرنسية يبصوا للماسونية بعداء، تبدأ هنا تظهر أفكار تتهم الماسونية باتهامات هتفضل مكمّلة على طول، زي مثلًا، إنها مجموعة هدفها عمل مؤامرات لإثارة الفوضى والخراب، وتفجير ثورات دموية وإعدام الملوك ورجال الكنيسة، "هي الماسونية هي اللي عملت كل دا. هو دا هدفهم من | Statement | Masri | 211 |
الأول. عايزين يعملوا فوضى يا بيه! مش تقولّي حرية فكر وضمير!" الكلام دا، يا عزيزي، غذّاه حاجة تانية كانت بتحصل في نفس السنة، نفس السنة اللي حصلت فيها الثورة الفرنسية، "الولايات المتحدة" كانت بتكتب دستورها، بنلاقي، يا عزيزي، إن 13 من أصل 33 شخص وقّعوا على الدستور أعضاء في المحافل | Statement | Masri | 191 |
الماسونية. الماسونية خدت رحلة طويلة قائمة على التغيير، من "إنجلترا" لـ"فرنسا" لـ"ألمانيا" لـ"أمريكا"، ولكن هل دا معناه إنها حركة للثوريين فقط؟ أي حد بيكتب دستور، بيعمل Start-up Nation، بيعمل ثورة في حتة، يبقى هو كدا ماسوني؟ لأ. هل كونها مرتبطة بالتغيير والثورات، يعني إن كل الأعضاء بتوعها ثوريين؟ هأكملّك، يا | Question | Masri | 229 |
عزيزي، الموضوع، هأخطف مَحفَل، وآجيلك. هه! ندخل، يا عزيزي، عصر الثورة الصناعية في "إنجلترا". اوعى، يا عزيزي، لأحسن تتخبط! سامحني، يا عزيزي، لسة طالع من Match شيش في المَحفَل! لمّا حصلت الثورة الصناعية في "إنجلترا"، الاقتصاد، يا عزيزي، انتعش. خُد بالك، يا عزيزي، إن دي ثورة لم يكن يقودها شباب | Statement | Masri | 214 |
ثائر، وإنما رجال أعمال ورؤوس أموال ضخمة، ما جاش زيها قبل كدا في التاريخ. أباطرة الصناعة دُول هيلاقوا إن الانضمام لمنظمة أخوية زي الماسونية كدا، حاجة بتزوّد من وجاهتهم، مش بس كدا، دي حاجة كمان بتزوّد من شعبيتهم. "انت مستسيغ الكلام دا يا ؟ مع إن انت قبل ما تدخل | Question | Masri | 190 |
بالشيش الغريب اللي انت كنت ماسكه دا، كنت قايلّي إن الماسونية كانت مرتبطة بالثورة!" اللي خلّى، يا عزيزي، الماسونيين ينجحوا في الأول، هو اللي خلّاهم يكمّلوا وقت الثورة الصناعية، التكافل الاجتماعي، "كلنا في الأخوية بنساعد بعض." خُد بالك إن في الوقت اللي كانت بتنتشر فيه المصانع في كل حتة في | Statement | Iraqi | 194 |
"إنجلترا" ما كانش لسة فيه شبكة حماية اجتماعية للعُمّال، لا تأمين صحي ولا معاش ولا مستشفيات، ولا أجازات مَرَضية ولا أجازة وَضْع، ولا أي حاجة من الحاجات دي. كل دي حاجات ما كانتش البشرية لسة اخترعتها، العامل من دُول كان يتعب، ما يلاقيش لا ياكل ولا يشرب، فييجي الراجل الماسوني | Statement | Khaleeji | 190 |
بأنشطة جماعته الخيرية، الأخوية اللي معروفة من زمان، يتدخلوا ويساعدوه، ودا خلّى الماسونية في "إنجلترا" من أهم المؤسسات للعامل البريطاني، حاجة كدا شَبَه وزارة التضامن الاجتماعي. المهم، يا عزيزي، تروحي يا سنين، وتيجي يا سنين، وينتهي القرن الـ18، ويبدأ القرن الـ19، وموجة ازدهار جديدة للماسونية بتحصل في "أوروبا" و"أمريكا"، ... | Statement | Masri | 238 |
شِبه موضة بين الصفوة، الـTrend بتاع الماسونية بيبدأ يرجع تاني، خصوصًا، بين صفوة المجتمع والناس اللي عايزة وجاهة اجتماعية، ملوك وأمراء ورجال صناعة بينضموا للمنظمة. وبالرغم من كل كلامنا عن انتشار الماسونية، اللي ممكن يهيألك إنها حاجة كان سهل أي حاجة ينضملها، إلا إن خلّيني أقولّك المفارقة، بالرغم من انتشار | Statement | Masri | 221 |
الماسونية، إلا إن الانضمام ليها كان شيء صعب وExclusive جدًا، مش أي حد يقدر ينضم للأخوية، الماسونية لها نظام صارم في العضويات، الأعضاء نفسهم جواها مرتبتين لطبقات، فيه السيد، تحتيه الزميل، تحتيه الصانع، الأعضاء دُول بيكوّنوا مع بعض الوحدة الأساسية للمنظمة، المَحفَل. وكل مَحفَل كان بيختَصّ بمنطقة أو بمكان معيّن، | Statement | Masri | 217 |
وبيضم عدد كبير من المحافل تنظيم أكبر اسمه "الشرق"، حاجة كدا زي إدارة عليا للمحافل، بتنسّق بين المحافل وبعضها. المحفل نفسه له رئيس ونائب رئيس ورئيس صندوق، كل دي، يا عزيزي، مناصب بتتم بالانتخاب. شكل التنظيم دا مع مرور الوقت بيتعقد أكتر وأكتر، والطبقات الـ3، السيد والزميل والصانع، بيتكوّن جواها | Statement | Masri | 218 |
طبقات أكتر ودرجات أكتر، بتوصل، يا عزيزي، أحيانًا لعشرات ومئات الدرجات، متخيل عدد الأعضاء ممكن يبقوا أد إيه أصلًا! كل طبقة من دُول بيبقى ليها أسرارها اللي ما ينفعش تتكشف للطبقة الأقل منها، ولكل طبقة رمز خاص وإشارة معيّنة، وجوا المحافل دي بتتم الاجتماعات الخاصة بالانتخابات، أو الطقوس الماسونية، اللي | Statement | Masri | 221 |
أغلبها بيكون متعلق بعمليات تصعيد الأفراد، الأفراد اللي بيترقّوا من طبقة لطبقة، فاكر؟ احنا إن قلنا إن فيه طبقات كتير، وبيحصل ترقية في المحافل، فدُول بقى. كمان، يا عزيزي، بيبقى فيه طقوس انتخابات سنوية، وتعيين إدارة جديدة للمحفل بعد الانتخابات، فيه، يا عزيزي، نظام معقد وغريب بيدّي لهذه النظمة سر | Question | Iraqi | 218 |
تألقها، لو انت كنت من الثوار، فانت هتحتاج للسرّية والنظام، ولو انت من الأغنيا والأمراء ورجال الأعمال، هتحتاج تحس إن انت من الصفوة، مميز وليك خصوصيتك، لكن العزلة والسرّية ونظام العضويات الحصري دا، زي ما كان سر تألق المنظمة، فهو برضه كان سبب وجود أعداء ليها. لأن، يا عزيزي، العزلة | Statement | Iraqi | 200 |
بتكون مريبة، وبتبدأ تظهر تساؤلات حوالين المنظمة دي، "يعني إيه الانضمام للمحفل الماسوني دا يبقى موضوع صعب ومعقد؟! ليه لازم يحصل عني تحريات، وفيه شروط صعب إن أنا أحققها عشان أنضم؟! وفي النهاية، اسم العضو المرشح دا يتعرض على أعضاء المحفل كلهم، ولو 3 رفضوه، يعتبروا طلب العضو مرفوض للأبد، | Question | Masri | 215 |
لحد ما يموت!" تخيل، يا عزيزي، جمعية أعضاءها من "فريدريك التاني" و"موتزارت" و"جورج واشنطن"، أمراء وملوك ومليونيرات وفنانين، فأكيد بقى لمّا يجيلك عم "جاك" البقّال، أو عم "توني" المكوجي، يحاولوا ينضموا في نفس الأخوية مع جلالة المَلِك، طلبهم هيترفض. ويبدأ السؤال يكبر ويكبر، "الجماعة دُول مش عايزين ياخدونا معاهم ليه؟! | Question | Masri | 236 |
هما بيعملوا إيه جوا؟!" وتبدأ الشكوك تكتر أكتر وأكتر حوالين الجمعية السرّية دي، خصوصًا، إن ليها رموز خاصة ودستور خاص بيها، ومقفولة على مجموعة من الناس معاهم سُلطة وفلوس، أنشطتهم اليومية تبدو بالنسبة للناس اللي برة عمل ثروات، إدارة ثروات، إدارة مصانع، إدارة إمبراطوريات، كتابة دساتير وتغيير أنظمة، إذًا، الموضوع | Question | Masri | 229 |
فيه إنّ. "، ليه الماسونيين ما ردوش؟ ليه ما حكوش حكايتهم من أيام ما كانوا بتوع أسمنت مسلح وبيساعدوا الناس؟" للأسف، يا عزيزي، الحكاية وقتها كانت تعقدت وتشعبت جدًا، ودا كان السبب فيه الماسونيين نفسهم، الرحلة اللي خدتها الماسونية عبر الدول والقارات دي، مش بس أثّرت في الدول نفسها، ولكنها | Question | Khaleeji | 205 |
أثّرت في الماسونية كمان، خدت من تاريخ كل بلد جزء، وضمته بشكل ملفق لحكايتها، الماسونيين بدأوا يرسموا لنفسهم تاريخ موازي، مختلف عن التاريخ المعروف لبدايتهم، وبدأوا يؤمنوا بإن دا تاريخهم الحقيقي، والتاريخ بيتغير كل ما المكان بيتغير. يعني، بالنسبة للماسونيين الأوروبيين مثلًا، فالتاريخ ما بيبتديش أبدًا عند اجتماع "لندن" بتا... | Statement | Khaleeji | 242 |
1717، الماسونية بالنسبالهم أقدم بكتير، بتبدأ مع السيد "المسيح" نفسه. وفي أماكن تانية، هيقولوا إن الماسونية بدأت بعد طوفان "نوح"، وناس تالتة خالص هترجّع الماسونية لأول ما بني "إسرائيل" خرجوا من "مصر"، ناس رابعة خالص هتقولّك، "فُكك من كل دا، احنا بدايتنا مع الديانة المصرية القديمة وتعاليم و." أنا حاسس، | Statement | Iraqi | 208 |
يا عزيزي، إن احنا لو سيبنالهم الـMic أكتر من كدا، هيقولّك، "الـBig Bang دي كلها عبارة عن Fireworks في المحافل بتاعتنا." ما خلاص بقى! ما دا اللي ناقص! أكتر رواية تبدو متماسكة بيقدّمها الماسونيين عن نفسهم إن أصلهم بيرجع لسنة 715 قبل الميلاد، لمّا الإمبراطور الروماني "نوما بومبيليوس" بيبدأ يوسّع | Statement | Khaleeji | 201 |
أعمال البناء بتاعته في الإمبراطورية، ومن هنا، اتكونت مدارس البنّائين. خلّيني أفاجأك، يا عزيزي، وأقولّك إن دي خرافة كبيرة، لأن "بامبيليوس" دا زي "سعد نبيهة" كدا، شخصية غير موجودة! خرافة كبيرة، على حد علمنا، لا مكان لها في التاريخ، على حد علمي يعني. الأكاذيب المتعلقة بنشأة الماسونية دي زوّدت المشكلة | Statement | Masri | 216 |
أكتر وأكتر، "يا جماعة، مش انتم ناس تمام ومحترمين؟ ليه بتألفوا قصص مريبة كدا؟! ليه بتحاولوا تزيفوا التاريخ بالشكل الفج دا؟! مين دا؟!" دي مجرد أخوية خيرية، بتفرض نفسها في أكتر من مكان مميز في التاريخ. يبدو أن الموضوع فيه الكثير من الريبة. يا ترى هيفضل مكمّل كدا؟ ولّا هيقف؟ | Question | Masri | 202 |
Subsets and Splits
No community queries yet
The top public SQL queries from the community will appear here once available.